ISLAM
JIHAD
KORAANI
SHARIA
HADITH
NAISET
KORAANI VAI RAAMATTU?
Tervetuloa ohjelman pariin!
Vieraanani on Amani Mustafa. Mitä kuuluu? - Hyvää.
Edellisessä jaksossa lupasin, -
että Amani Mustafa on vieraana tulevissa jaksoissa.
Keskustelemme islamista ja etenkin naisten asemasta.
Viimeksi puhuimme kirjastamme "Koraanin ongelma".
Tahtoisin, että keskittyisimme tänään erääseen artikkeliin, -
jota käsiteltiin kirjassa.
Artikkeli käsittelee naisen asemaa Koraanissa.
Voisitko nopeasti kertoa oman mielipiteesi artikkelista?
Ensinnäkin olin hyvin vaikuttunut siitä, -
miten taidollisesti olitte laatineet artikkelin.
Artikkelissa annettiin yleiskuva yksityiskohdista, -
jotka määrittelevät naisen asemaa Koraanissa.
Yleiskuva kertoo, mikä on Koraanin kirjoittajan asenne naisia kohtaan.
Kuva on hyvin selvä.
Se on päinvastainen verrattuna muslimien naisille antamaan kuvaan:
"Islam pitää teitä arvostetussa asemassa, miehenne rinnalla."
Miten suhtautua jakeisiin, jotka puhuvat täysin päinvastaista?
Mielestäni artikkelista nousi eräs asia esiin.
Se selittää, miksi nämä yksityiskohdat ovat niin tärkeitä.
Viimeksi puhuimme siitä, -
että Koraani on kirjaimellinen, sanatarkka.
Muslimit lukevat jokaisen jakeen itsenäisenä jakeena -
ja käyttävät sitä itsenäisenä jakeena.
Jaetta voidaan pitää itsenäisenä käskynä, -
ilman että asiayhteyttä tutkitaan.
Yksittäisten jakeiden perusteella voidaan tehdä oletuksia siitä, -
miten kohdella henkilöä tai toimia tilanteessa.
Aivan. Siitä on esimerkkejä.
Joskus jae irrotetaan täysin asiayhteydestään.
Sen nojalla perustellaan fatwa tai opinkappale, -
vaikka asiayhteydessä ei puhuta mitään kyseisestä aiheesta.
Koraani on laadittu sillä tavalla.
Muslimin mieli toimii niin.
Annoin kirjanne pojalleni, joka on pastori.
Luettuaan naisen asemaa käsittelevän artikkelin hän kysyi, -
kuinka niin laajan arvion voi tehdä vain yhden jakeen perusteella.
Hän puhui suurassa 12 esiintyvästä jakeesta, -
jossa naisten sanotaan olevan pahempia kuin itse paholainen.
Totta. Siitä pääsemmekin itse artikkeliin.
Kerron katsojille yleiskuvan artikkelista.
Jaoimme artikkelin osiin.
Jokaisessa osassa selitetään tietty Koraanin kohta, -
jossa käsitellään naisen asemaa.
Tahdon, että selität meille Koraania, -
kun minä kerron miehenä ja entisenä muslimina, -
miten minä ajattelin asioista. Ajattelin myönteisesti, -
vaikka Koraanin kanta on jyrkän kielteinen.
Meidät on opetettu ajattelemaan myönteisesti asioista, -
jotka pohjimmiltaan ovat hyvin kielteisiä.
Asiat hyväksytään kyselemättä, koska ne ovat jumalan asettamia.
Viittasit siihen, että poikasi kommentoi suuran 12.
Sitä kutsutaan Joosefin suuraksi. Kohta on jakeessa 28.
Suurassa kerrotaan Joosefista, joka oli ulkonäöltään hyvin komea.
Hän oli kotiorja. Kun isäntä ei ollut kotona, -
isännän vaimo koki seksuaalista kiusausta Joosefia kohtaan.
Sana levisi. Ystävättäret alkoivat pilkata vaimoa siitä, -
miten vaimo voi rakastua orjaan.
Vaimo kutsui heidät kylään, -
jotta he näkisivät itse, miten komea Joosef on.
Hänen komeutensa lumosi naiset.
He katkaisivat sormensa veitsellä, -
koska he vaipuivat aivan kuin uneen katsoessaan häntä.
Tämä on mielenkiintoinen seikka.
Tarina jatkuu. Kerrotaan Joosefin reaktio naisiin.
Hän sanoi naisille: "Petollisuutenne on suuri."
Kommentaattorit ovat tulkinneet Joosefin kommentin niin, -
että teksti on todiste:
Naisen petollisuus on suurempi kuin saatanan petollisuus, -
ei vain Koraanin tarinassa vaan ihmiskunnan historiassa.
Voinko keskeyttää sinut?
Poikani esittäisi kysymyksen, jonka hän esitti minulle:
"Joosef puhui naisille tässä tietyssä tilanteessa."
"Miten arvio voidaan ulottaa koskemaan kaikkia naisia?"
Koska tapaus sattui 4 000 vuotta sitten.
Miksi kommentaattorit omaksuivat olettamuksen Allahin tuomiosta:
"Kaikkien naisten petollisuus on suuri" -
ja "Kaikki naiset ovat pahoja"?
Se on hyvä kysymys.
Se edustaa muslimien asennetta ja islamin opetusta.
Kommentaattorit nojasivat lähteisiin, -
hadithiin tai profeetan puheisiin, -
tapahtumiin, joissa profeetta lausui asioita naisista.
Siten päästiin tähän loppupäätelmään.
He yhdistivät Muhammedin puheet ja Koraanin.
Eräässä jakeessa puhutaan paholaisesta:
Paholaisen petollisuus on heikko.
Vertaa sitä naisen petollisuuteen, joka on suuri.
Siitä päätellään, että nainen on petollisempi kuin paholaisen.
Muhammed sanoi myös, että helvetin asukkaista suurin osa on naisia, -
joten naiset ovat pahoja. Helvettiin joutuvat vain pahat.
Muhammed sanoi, että kiusaus tuli maailmaan Eevan takia.
Eevan takia miehet lankeavat seksuaalisiin kiusauksiin.
Miten aihe ja jae vaikuttivat sinuun naisena, -
etenkin musliminaisena?
Kulttuurissamme viljeltiin erästä sananpartta -
niin vitsailu- kuin tosimielessä.
Jos mies oli vihainen tai halusi ilmaista jotakin naisesta, -
hän sanoi ensimmäisenä:
"Petollisuutesi on suuri." Se tulee tästä jakeesta.
Se vaikutti elämääni. Se vaikuttaa kaikkiin naisiin.
Siitä tuli yleinen sutkautus. Se vaikutti musliminaisiin, -
mutta myös kristittyihin naisiin arabikulttuureissa.
Kristitytkin alkoivat hokea sitä tietämättään, -
että he toistavat paholaisen sanoja.
Tapasin vitsailla oman perheen naisille ja ystävilleni.
Kukaan ei pitänyt sitä kielteisenä asiana.
Miksi? Sanottiinhan Koraanissa niin.
Fiksulle naiselle saatettiin sanoa: "Petollisuutesi on suurta."
Sillä tarkoitettiin kehua, mutta se on kielteinen ja alentava asia.
Loppupäätelmä on tämä: "Olet paha."
Länsimainen katsoja sanoisi:
"Tämä on miesten tulkinta."
Voiko se olla totta?
Vaikka se on miehen tulkinta, islam ei salli naisen tulkintoja.
Johtajuus on miesten. Samaan aikaan on ymmärrettävä, -
ettei kenelläkään ole oikeutta tulkita Koraania, -
ellei hän usko olevansa erityisellä tavalla oppinut.
Usein sanotaan, etteivät oppineet suostu sanomaan, -
miksi jae ilmoitettiin tai mikä on ilmoituksen taustalla.
Mukaan lisätään lainaus profeetalta tai hänen lähimmiltä seuraajiltaan.
Se on kuin vastuuvapauslauseke: "Profeetta on sanonut näin."
Siksi otin sen esiin.
Kaikki kysyvät sitä kaikkialla.
Raamatun tulkintasääntöjä ei voi soveltaa Koraaniin.
Koraania voi tulkita vain tietyllä tavalla.
Tähän liittyy eräs ongelma.
Jotkut muslimit sanovat, -
että he seuraavat vain Koraania, eivät Muhammedin opetuksia, -
koska ne johtavat epäilyksiin.
Tai kiusallisiin tilanteisiin.
He sanovat: "Valitsen Koraanista ne kohdat, jotka haluan."
He tulkitsevat ne omilla tavoillaan.
Ongelma on se, etteivät he voi tehdä sitä.
Heistä yksi on tohtori Jasser.
He kuuluvat uudistusliikkeeseen.
Etenkin nykyajan uudistajat yrittävät yhtenäistää opetusta.
He sanovat, että äärimuslimit irrottavat jakeita asiayhteydestä -
ja tulkitsevat jakeiden taustoja väärin -
ja että kehotus väkivaltaan viittasi 1 400 vuotta vanhoihin tapahtumiin.
Puhutaan "vain Koraani" -liikkeestä.
Esitän kysymyksen, jotta voit ottaa sen mukaan.
Voivatko he tehdä uudistuksia? Sitä kysytään jatkuvasti.
Käymme pienellä tauolla.
Tauon jälkeen vastaan molempiin kysymyksiisi.
Maailman dramaattiset tapahtumat herättävät monia kysymyksiä, -
jotka liittyvät Koraaniin.
Uusi sovellus auttaa tutkimaan Koraania englanniksi ja arabiaksi.
Sen avulla voi tutkia Koraanin kumottuja jakeita -
ja Koraanissa olevia virheitä.
Sovellus sisältää myös mielenkiintoisia artikkeleita, -
jotka käsittelevät naisen asemaa Koraanissa, -
profeetta Muhammadia ja Koraanin suhdetta muihin uskontoihin.
Lataa tämä ilmainen sovellus iPhoneen tai Androidiin.
Lisätietoja saat osoitteesta www.thequran.com.
Sisar Amani, kysyit minulta, -
voivatko uudistajat ja Vain Koraani -liikkeen edustajat väittää:
"En halua noudattaa haditheja," -
"koska se johtaa epäilyihin ja kiusallisiin tilanteisiin."
"En usko, että profeetta sanoi niin. Pitäydyn vain Koraanissa."
Koraanissa sanotaan ehdottomasti monessa kohdassa, -
että Koraanin ja islamin seuraajien on noudatettava Allahia, -
profeettaa ja myös Koraanin tulkitsijoita ja opettajia.
Ei voi valita, että kuuntelee Allahia mutta hylkää profeetan.
Jos kieltää profeetan, kieltää oman pelastuksensa Koraanin mukaan.
Jo islamin uskon- tunnustuksessa sanotaan:
"Täytyy uskoa Allahiin, yhteen jumalaan, ja hänen profeettaansa."
Väite ei kestä tarkastelua.
Jakeessa sanotaan: "Tottele Allahia, profeettaa" -
"sekä hallitsijoita ja uskonnollisia johtajia."
Se on ongelma nykyajan maailmassa.
Muslimimaailma ei voi tulla muslimijohtajien alta, -
koska asia on ilmoitettu Koraanissa. Mitä he tekisivät sillä?
Oletetaan, että uudistajat ja Vain Koraani -liike ovat oikeassa.
Mikseivät he voi puhua vapaasti? Miksi heitä vastaan hyökätään?
Miksi he pelkäävät henkensä puolesta?
Jos he opettavat totuutta, miksi he joutuvat piileskelemään?
Miksi he eivät esitä väitettä, jolla on vankka perustus?
Ei voida vedota selviytymisen takaamiseen.
Oletetaan, että olet muslimi ja haluat noudattaa vain Koraania.
Montako kertaa päivässä rukoilet?
Montako kertaa päivässä pitää kuulla rukouskutsu?
Mistä tiedät, montako kertaa pitää kumartua?
Osoita se minulle Koraanista.
Jos seuraa Koraania, ei tarvitse rukoilla viidesti päivässä, -
sillä Koraanissa ei puhuta siitä lainkaan.
Profeetta selitti monia muitakin käytännön asioita.
Jotkut siis väittävät, etteivät he halua seurata hadithin tarinoita, -
koska ne ovat kiusallisia. Väitteitä ei voi perustella.
Kerron esimerkin.
Koraanin mukaan Abu Lahab tuomittiin.
Miksi hänet tuomittiin Koraanin mukaan?
Se selviää vain hadithista. On muitakin vastaavia esimerkkejä.
Ilman hadithia ei saa kokonaiskuvaa.
Muhammed kielsi Kristuksen ristiinnaulitsemisen.
Vaikka Koraanissa sanotaan, ettei Häntä ristiinnaulittu, -
profeetan perimätiedossa pohditaan erilaisia vaihtoehtoja.
Sekin on kestämätön väite.
Kiitos vastauksestasi.
Katsojien on tärkeä ymmärtää eräs seikka.
En tarkoita sanoa, että uudistajat haluavat petkuttaa ihmisiä.
Eivät toki!
He yrittävät peittää Koraanin, islamin ja opetuksen ongelmakohtia, -
jotta he voivat elää asian kanssa rauhassa.
Valitettavasti se ei onnistu.
Olet oikeassa. On kiusallisia asioita.
Helpoin ratkaisu on hylätä hadith.
Hadithiin onkin syytä suhtautua epäillen.
Hadith on kirjoitettu ainakin 150 vuotta myöhemmin.
On epäilyttävää luottaa muistiin kahden sukupolven ajan.
Kerropa se muslimipapeille, -imaameille ja -opettajille.
Se sitoo ihmiset muslimipappien ja -oppineiden alaisuuteen.
Se sitoo opetukseen:
"Jos Koraani opettaa seuraamaan heitä, sitä on noudatettava."
Kerron havainnollisen esimerkin.
Olemme koko ikämme kuulleet opetettavan:
Jos naimisissa oleva nainen tai mies jää kiinni aviorikoksesta, -
heidät kivitetään. Koraanissa ei puhuta kivittämisestä.
Ajatus on tullut profeetan perimätiedosta.
Tiedämme, että oli olemassa jae, -
mutta Umar ibn al-Khattab ei löytänyt kahta todistajaa, -
jotka olisivat todistaneet, että hän kuuli sen profeetalta.
Jae kumottiin.
Ymmärrän uudistajia, -
mutta heidän perustelunsa ovat kestämättömiä.
Olisi hienoa, jos he tutustuisivat kirjaamme -
ja näkisivät itse, että Koraanissa on kiusallisia jakeita.
Ideana on kerätä ryhmä, joka vastustaa radikaalia ainesta, -
mutta tiedämme, että radikaalit ovat Koraanin todellisia seuraajia.
On pelkkää haihattelua, -
että Koraania tai islamia voidaan uudistaa.
Ensiksikin siis islamin mukaan naiset ovat pahoja.
Millainen psykologinen vaikutus sillä on naiseen?
Pohditaan myös miesten näkökulmaa.
Aloitan itsestäni.
Muslimimiehenä koin, että jae antaa minulle tekosyyn, -
tekosyyn kielteisille asenteille naisia kohtaan, -
tekosyyn olla naisia vastaan, -
tekosyyn ajatella, että tulkitsen väärin naisen antamat signaalit, -
joten hän on paha ja minua petetään.
Aivan kuin en haluaisi ottaa vastuuta omista teoistani.
Miten näet asia naisena?
Kiitos, että kerroit näkemyksesi.
Se valaisee sitä, miten naiset kokevat asian.
Jos meille aina kerrotaan, että petturuutemme on suuri, -
se tarkoittaa, että olemme kavalia.
Jos haluamme jotakin, -
meidän on huijattava miestä.
Yritän maalata kuvan.
Jae rakentaa muurin miehen ja naisen välille.
Se on epäilyksen muuri.
Muslimimaailmassa miehen ja naisen välillä on suuri luottamuspula.
Sovella sitä avioliittoihin.
Sovella sitä aviomiehen ja -vaimon, tyttären ja isän suhteeseen.
Vaikutus on suuri, etenkin avioliittoihin.
Keskustelen usein muslimi- taustaisten naisten kanssa, -
kun he tulevat tuntemaan Kristuksen.
Kehotan heitä laskemaan aseensa -
ja aloittamaan puhtaalta pöydältä aviomiehensä suhteen -
avoimesti ja rehellisesti.
Musliminaiset tapaavat pystyttää muureja -
ja yrittävät saada miehet maksamaan huonosta kohtelusta.
Tuolla yhdellä jakeella on paljon psykologisia vaikutuksia.
Puhumme siis eräästä naisen asemaa käsittelevästä artikkelista.
Artikkeli löytyy uudesta Koraanin ongelma -kirjasta.
Se löytyy kotisivuiltamme osoitteesta www.thequran.com
Olemme myös laatineet sovelluksen, -
jota voi käyttää iPhonessa tai Androidissa.
Sen avulla voi etsiä Koraanista jakeita, joissa puhutaan naisista.
Jae, jossa naisia kutsutaan pahuuden lähteeksi, on 12:28.
Siirrytään eteenpäin samoilla linjoilla.
Koraanissa on toinenkin ongelma, joka liittyy naisen asemaan.
Sain muslimimiehen kasvatuksen, ennen kuin tulin uskoon.
Hylkäsin islamin, kun lähdin seuraamaan Kristusta.
Meille opetettiin, että mies ja nainen ovat tasa-arvoisia.
Kun tutkii Koraanin opetuksia ja jumalan suhtautumista naiseen, -
asia on päinvastainen. Ongelma on kiusallinen.
Koraani tekee naisesta miestä alempiarvoisen.
Naista kutsutaan vaillinaiseksi olennoksi.
Ennen kuin menemme yksityiskohtiin, kuvaile näkemyksiäsi siitä -
ennen uskoontuloa ja uskoontulon jälkeen.
Se oli toinen asia, johon minut kasvatettiin uskomaan.
Naiset ovat vaillinaisia mieleltään ja hengessä.
Se liittyy Muhammedin hadithiin, -
jossa hän kutsuu naisia vaillinaisiksi.
En koskaan ymmärtänyt hänen perustelujaan.
Miksi mieleni on vaillinainen, koska minulla on tunteet?
Naisen emotionaalisuus on rikkaus, ei puute.
Puhutaan emotionaalisuudesta.
Naisen emotionaalisuus pitää perheen yhdessä -
ja rakkauden perheessä.
Se auttaa naista paimenen tehtävässä.
Se auttaa naista näkemään sen, mitä ei sanota ääneen.
Onko se heikkous?
Ei tietenkään.
Muhammed leimasi naiset älyltään vajaamielisiksi.
Musliminaiset ovat yrittäneet pelastaa tilannetta sanomalla, -
että Muhammedin sanat on todistettu tieteellisesti:
aivojemme toinen puolisko vastaa tunteista.
Se on eri asia kuin olla älyltään vajavainen.
Jatkamme keskustelua aiheesta ensi kerralla.
Saatamme näyttää videon islamin ajatuksesta, -
jonka mukaan nainen on vaillinainen olento.
Se on hyvin tärkeä aihe.
Toivottavasti nautitte ohjelmasta. Käy kotisivuillamme.
Ensi kertaan! Siunattua päivää!
Suomennos: Marianne Tenetz